## Uredba o posebnim uvjetima za obavljanje lučkih djelatnosti u lukama unutarnjih voda

### NN 14/2001 (21.2.2001.), Uredba o posebnim uvjetima za obavljanje lučkih djelatnosti u lukama unutarnjih voda

# VLADA REPUBLIKE HRVATSKE

266

Na teme­­­­lju članka 17. stavka 2. Zakona o lukama unutar­­­­njih voda
(»Narodne novine«, broj 142/98), Vlada Republike Hrvatske je na sjednici održanoj
15. ve­­­­ljače 2001. godine, donijela

## UREDBU

### O POSEBNIM UVJETIMA ZA OBAVLJANJE LUČKIH DJELATNOSTI U LUKAMA UNUTARNJIH VODA

I. TEMELJNE ODREDBE

Članak 1.

Ovom Uredbom propisuju se posebni uvjeti za obav­­­­lja­­­­nje lučkih
djelatnosti utvrđenih u članku 15. Zakona o lukama unutar­­­­njih voda,
potrebna stručna osposob­­­­ljenost zaposlenika, tehničko-tehnološka oprem­­­­ljenost,
obveza kontinuiranog obav­­­­lja­­­­nja poslova, poduzima­­­­nje potrebitih
mjera i minimalni kapital za obav­­­­lja­­­­nje pojedine lučke djelatnosti.

II. POSEBNI
UVJETI ZA OBAVLJANJE
LUČKIH DJELATNOSTI

Članak 2.

Trgovačko društvo mora raspolagati potrebnim
brojem struč­nih djelatnika i tehničkim sredstvima za obav­­­­lja­­­­nje
djelatnosti, i to:

1. za privez i
odvez brodova, jahti, ribarskih, sportskih i drugih čamaca i plovnih objekata –
određenim brojem privezivača, plovnim objektima s osposob­­­­ljenom posadom,
sukladno posebnim propisima;

2. za ukrcaj,
iskrcaj i prekrcaj robe – određenim brojem lučko-transportnih djelatnika i prijevozno-prekrcajne
opreme i uređaja u funkciji prekrcaja, te obučenih osoba za rukova­­­­nje
istima, ovisno o vrsti tereta i stup­­­­nju automatizacije tehnološkog procesa
za koji se daje koncesija;

3. za skladište­­­­nje
i prenoše­­­­nje robe i drugih materijala – određenim brojem lučko-transportnih
djelatnika, rukovate­­­­lja teh­nič­kih sredstava i skladištara u ovisnosti o
tehnološkom procesu i vrsti skladišta, određenim brojem prijevozno-prekrcajnih
sredstava, uređaja i pripadajuće opreme, ovisno o vrsti tereta za koji se daje
koncesija;

4. za ukrcaj i
iskrcaj putnika – određenim brojem osposob­­­­ljenih djelatnika;

5. za ostale
gospodarske djelatnosti – određenim brojem stručnih djelatnika i određenim
brojem tehničkih sredstava, prema posebnim propisima.

Broj djelatnika,
potreban stručni profil djelatnika i potrebna tehnička sredstva za izvršava­­­­nje
tehnološkog procesa za određenu lučku djelatnost koji nisu utvrđeni posebnim
propisima, utvrđuje upravno vijeće lučke uprave.

Članak 3.

Za obav­­­­lja­­­­nje
lučkih djelatnosti iz članka 2. stavka 1. točaka 2. i 3. ove Uredbe, trgovačko
društvo donosi program rada s pre­gledom izvora sredstava za ­­­­nje­govo
ostvariva­­­­nje za razdob­­­­lje za koje se daje koncesija.

Trgovačko društvo
donosi i godiš­­­­nji program rada.

Program iz stavka
1. ovog članka mora sadržavati:

– razvojni
koncept;

– projekciju
intenziteta prometa roba;

– operativni plan
(prekrcajni učinak, iskorište­­­­nje kapaciteta, ukupan promet);

– investicijski
plan;

– financijski
plan;

– socijalni
program;

– potrebne mjere
za ostvare­­­­nje programa;

– nosite­­­­lje
realizacije programa.

Članak 4.

Minimalni kapital za obav­­­­lja­­­­nje lučke djelatnosti iz članka 2.
stavka 1. točaka 2. i 3. ove Uredbe iznosi 40.000,00 kuna za društvo s ograničenom
odgovornošću, odnosno 150.000,00 kuna za dioničko društvo.

III.
PRIJELAZNE I ZAVRŠNE ODREDBE

Članak 5.

Pravne i fizičke osobe koje imaju pravo na koncesiju sukladno članku 79.
Zakona o lukama unutar­­­­njih voda, dužne su uskladiti obav­­­­lja­­­­nje lučke
djelatnosti s odredbama ove Uredbe, u roku od godinu dana od dana stupa­­­­nja
na snagu ove Uredbe.

U roku iz prethodnog stavka pravne i fizičke
osobe dužne su, uz ranije podneseni zahtjev za dava­­­­nje koncesije, podnijeti
program rada iz članka 3. ove Uredbe.

Članak 6.

Pravnim i fizičkim osobama koje ispune uvjete
iz članka 5. ove Uredbe dodijelit će se koncesija bez provođe­­­­nja natječaja.

Članak 7.

Ova Uredba stupa na snagu osmog dana od dana
objave u »Narodnim novinama«.

Klasa: 342-21/00-01/03
Urbroj: 5030116-01-1
Zagreb, 15. ve­­­­ljače 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Uredba, NN 14/2001-266